text: Лиляна Павлова участва в дебата за бъдещия бюджет на ЕС :: България :: Добруджанска Tрибуна
  Размер на шрифта: a | a | a 17:18 08 януари 2018
  Министърът за Българското председателство на Съвета на Европейския съюз 2018 Лиляна Павлова ще вземе участие днес в Брюксел в конференция на високо ниво, посветена на Многогодишната финансова рамка (МФР) на общността след 2020 година - "Shaping Our Future. Designing the Next Multiannual Financial Framework". В речта си за състоянието на Съюза от 13 септември 2017 г. председателят на Европейската комисия Жан-Клод Юнкер посочи, че ЕС се нуждае от бюджет, който да съответства на неговите амбиции и отговаря на бъдещите предизвикателства. Дебатът относно следващата МФР ще бъде в центъра на вниманието по време на Българското председателство. Страната ни декларира, че ще защитава традиционните политики и проектите, които ще имат добавена стойност за съюза, от които бърза и пряка полза ще имат гражданите, които ще поддържат просперитета и сигурността на Европа, на новите държави членки и на Балканския регион. В речта си пред форума Лиляна Павлова ще наблегне на предизвикателствата, пред които е изправен Съюза да постигне повече с по-малко, имайки предвид бюджет на общността, който след излизането на Великобритания ще е с около 10 милиарда евро годишно по-малко от настоящия, а предизвикателствата – повече. Сред тях са новите фондовете за миграция, сигурност и отбрана, борбата с климатичните промени и киберсигурността. Няколко са събитията в следващите шест месеца, посветени на бъдещата МФР, сред които конференцията на високо равнище в София на 9 март 2018 г. В София е планирана да се проведе конференция на високо ниво за бъдещето на Европейския социален фонд (ЕСФ) на 15-16 февруари и форуми, посветени на кохезионната политика на 12 април (Съвет "Общи въпроси" - кохезия) и 8 юни (конференция на високо ниво). БГНЕС
  Етикети: българското председателство, бюджет, високо ниво, конференция, лиляна павлова, мфр, новите, предизвикателствата, съюза
  добрич зала жълто зелените община Добрич част добричлии добруджа място деца група каварна Албена лек автомобил балчик община тази година Добричка област децата споразумение Варна град развитие точки проекта след като страната кръг генерал тошево българия септември